**Ғаламдық үдерістің негізі – ұлттық интеграцияда**

**Клара Қабылғазина,**

**филол.ғыл.кандидаты, доцент**

 Қазақ телевизиясының, радиосының теориясын, тәжірибесін алғаш зерттеген ғалым, филология ғылымының докторы, профессор, көп жылдар бойы әл Фараби атындағы ҚазҰУ журналистика факультетінде телевизия және радиожурналистика кафедрасын басқарған, әділеттіліктің шыншылдықтың, еңбеккерліктің өнегесі, тамаша тұлға, демократ Марат Кәрібайұлы Барманқұлов көптеген оқу құралдарын жазған , кейінгі уақыттарда түркі әлеміне байланысты еңбектерге қалам тербеді. Түркі мемлекетінің 1450 жылдығына арналған «Хрустальная мечта тюрков о квадронации» деп аталатын еңбегі сондай құнды дүниелердің бірі.

 Дарынды қолбасшы,үш түрік императорының кеңесшісі Күл-тегін бүкіл түркі халқының және өзінің алдына мақсат қойып, оны орындағаны тарихтан белгілі: «құрып кетудің алдында тұрған халықты өмірге қайтардым, жалаңашты киіндірдім, жоқты бар қылдым, аз халықты көп еттім»,-дейді. Дәл осы тұста Кореядан Дунайға дейінгі жер жауланып алынып, түрік мемлекеті құрылып, жалпытүріктік әдеби тіл жасалып, алфавит пайда болған болатын (қазір руна жазуы деп аталып жүрген алфавитті біздің бабалар 732 ж.қолданған). Күл-тегіннің сөзіндегі « аз халықты көп еттім» дегені аз ұлттарды,ұлыстарды түрік халықтарының құрамына ерікті түрде топтастырғаны еді.Ежелгі түріктердің тәжірибелерінде еуропалық қауымдастыққа біріксе- әр халық бет-бетіне бытырап, жекелей өмір сүреді, американдық қауымдастық болса барлық мәдениет бір мәдениетке біріктіріледі.Сондықтан әр халық өз тілін, мәдениетін сақтай отырып дамығанын көксеген.

 Х ғасырда Иранда қазіргі Ауғанстан,Пәкістан және Индияның аумағында гүлденген,халқы бақытты өмір сүрген мемлекетті құрылып,оны Махмуд Газневи деген түрік билеген. Басында сол аймақты ол жаулап алған.Әйгілі «Шахнамэде» «ұлы әмірші Махмуд қойлар мен қасқырлдарды бір суатқа айдап отыр.Кашмирден Қытай теңізіне дейін оның атын халық мақтан етеді.Сен де, ақын,жырла оны!» деген Фирдоусидің жыры Иран,Индия және Тұран мемлекетін 999-1031 жылдары билеген Махмудты мадақтайды. Билеушінің сөздерін аталмыш елдерде жоғары бағалаған. Әйгілі Бейбарыс та оның идеясын қолданған.Олар өз мемлекеттерінде поэзия тілі етіп парсы тілін, религия тілі етіп- мұсылман, философия тілі- грек, армия мен басқару тілі түркілік етіп жасаған. Яғни, түріктердің хрусталь арманы ұлтшылдықтан, шовинизмнен ада мемлекеттік құрылыс жасау болатын.Ондай мемлекет барлық ұлт үшін тартымды болмақ, сондай елдерді іздеп, қоныс тебу дәл осы қоғамдық құрылыста да көрініс тауып отырғаны аян.Қазіргі Америкада өмір сүрушілерді төрттағанды нәсілді деп атауға болады.Африкалықтар, еуропалықтар,үндістер және азиаттар бірдей құқықтарға ие екні белгілі. Осы сияқты көптеген тарихи мысалдардың негізінде ежелгі қазақтардың,түркі халқының еуразиялық халықтар дамуына қосқан үлесі ғана емес, әлем халықтарының түрік және қазақ мәдениетіне қосқан үлестері тарихта өз ізін қалдырған.Осындай көптеген уәждерді ғалым өз еңбегінде зерделеген. Мысалы, қазақ атауының өзін былай сипаттайды:

 «Қазақстанда «қазақ» сөзі әбден қалыптасып қалған себепті, бұл сөзді басқа халыққа таңу ешкімнің де ойына кіріп-шықпайды. Алайда бұл сөзге таласар орыс тілді қазақтар да бар. Көптеген жылдар бойы қырғыз-қазақ тіркесі қолданылып жүрді. Казах-қазақ сөзі Моғолстан даласында туған екен. Егер бұл сөздің түбіне үңілсек, Қазақ-Өзбек, Қазақ-Ноғай сөздерін көреміз. Қазақ сөзі черкестерде еркін жүрушілер мәнін береді. Сонымен, қазақ сөзі, егер көп болмаса, төрттағанды екені мәлім болды.

119) Қазақ

Бірақ тарихшылар қазақ атауындағы халықты XVI ғасырмен байланыстырды. Ал, Византия тарихшылары X ғасырдың өзінен-ақ Қазахия атты кең даланы таныған. Карамзиннің «Ресей мемлекетінің тарихы» еңбегін еске алсақ, онда «Ресейде козактар деген ат Батыевтардан ертерек кездесуі мүмкін» деген жолдар келтірілген. Карамзин Түркі козактарын «Орда қазақтары, Азовтықтар, Ноғайлықтар деп жіктейді және олар еркіндер, үзеңгілер, еркін іс-әрекет иелері деген мағынаны білдіретіндер». Бұл сөз Оралдан Азовқа дейін жерлерде кеңінен қолданылатын.

 Карамзиннің айтуынша: Болтиннің жазбасында хандық басқақтардың Козақ аталатын әскері болған. Біздікілер де соған ұқсаймыз деп өздерін козақ атапты: Сонда Қазақ сөзі әскер деген мағынаны да білдірген екен. XVI ғасырда өмір сүрген тарихшы Хайдардың айтуы бойынша да қазақтар тек халықтың аты ғана емес, ерекшелігін көрсететін атау болған. Сонда қазақ өзіндік ерекшелігі бар-еркін, аңшылықты кәсіп ететін, жылы жерде отырмайтын, жорықтарда жүретін, тапқандарын тең бөлетін, сапасы ерекше түрік елі болған. Ол бір ханнан кетіп, екінші ханға келетін, сөйтіп олар күшейіп алатын. Іргесі берік болмаған хандықтар Қазақтарды өз жанына топтастыра бастайтын.

 Қазақтар өздеріне хан таңдау арқылы дала демократиясын өрбітті. Жаңаланған қазақтармен бірге жарты хандық та кетіп қалатын кездер болған. Ал хандар олардан көмек немесе пана сұрайтын жайттар да кездеседі». Әдік Сұлтан Шахыбек ханнан қашып қазақтарға кетіп қалды» (348 бет) Оның артынан Нигар ханым да кетті. Саид хан Ферғана уәлаятындағы бекінісін күшейткеннен кейін Ташкентке жорыққа шығармақшы болып, қазақтарға бағыт алды. (351 бет). Қазақтардың саны тез өсетін. 1524 жылы қазақтардың саны 1 миллионға жетті. (349 бет). Бұл қазақтардың ең алғашқы демографиялық көрсеткіші. Хайдар күнделігіне үңілсек, қазақ орталығы Қордай мен Шу өзені бойында болады. 1451 жылы олар Жетісуға кетті. Есен-Бұға оларды жақсы қарсы алды. Моңғолстанның батысында Шу өзені бойынан Қозыбаши деген жерді берді. Қозыбаши Қордайдағы Дарғанға (Тарған) қарсы жақтағы жайылымдық жер еді.

 XX ғасыр басындағы тарихшылар Тұрар Рысқұлов, М. Тынышбаев, А.Асфендияров Қытайдан ежелгі Грек еліне дейін қазбалап, көне қазақ сөзінің шығуы жайлы аңызды мысал қылып көрсетеді: Қаз-ақ, қаз (лебедь) ақ (белый) яғнит ақ аққу атын иемденгенін дәлелдейді.

 Қазақтардың жалпы саны 12 миллионнан асады. Ал Қазақстандағы халық санының 580 пайызын құрайтын 7,5 милионнан астам қазақтар бар. Өзбекстан мен Қытайда бір миллионнан аса қазақтар тұрады, ал алты жүз елу мыңнан көбі Ресейде өмір сүріп келеді. Қазақ этногензі көнеден сыр тартады. Ал б.д.д. дейін XIII ғасырдағы Қытай жазба ескерткіштерінде Түркілер туралы айтылады. Қазақтардың б.э.д. II ғасырда б.э.д V ғ. өмір сүрген бабаларына Үйсіндер, Қаңлылар жатады. Қазақстанда бір жарым мыңннан аса мемлекет болған. Ең алғашқы мемлекет – 551 жылы құрылған Түрік қағанаты Мемлекеттлік Түргеш, Қарлұқ, (8-10 ғ.) Оғыз (10-11 ғ), Қимақ қағанаттарында жалғасын табады. Солтүстік, Орталық және Шығыс Қазақстанның этногенездік процесінде үлкен рөл ойнаған мемлекет-Қимаз конфедерациясы. Бұл бірлескен мемлекет Византиямен, Персиямен, Қытаймен, Индиямен, Арабиямен, Киев Русімен, Кореямен, Жапониямен, Еуропа елдерімен саяси, мәдени, шаруашылық, туыстық елшілік қатынастарда болды.

 VII-XII ғасырда түркі тілді халық Моңғолия, Жетісу, Шығыс Түркістаннан Хазарға дейін, Кама Болгариясынан Венгрияға дейінгі жерлерге кең тараған өздерінің руналық жазуларын пайдаланды. Көне түркі курсиві аталынған көне түркі жазуы VII ғасырдан XIII ғасырға дейінгі аралықта Моңғолияда Шығыс империясына, екінші жағынан, Парсы-Арабияға келген ұйғырлар, наймандар, жалайырлар, керейлер арқылы тарады, үшіншіден, Темірдің (15 ғ.) «хандық» жазбалары үшін қолданылды. 18 ғ. дейін түркі курсиві будда монастырьларында және баспаханаларында пайдаланылады.

 Моңғолдарға дейінгі уақытта Жетісуға, Шығыс Түркістанға Алтайдан келген наймандар мен керейлер өз мемлекеттік билігін құрды. XI-XII ғасырларда Ертістен Еділге дейінгі территорияны мекендеген Қыпшақ конфедерациясы қазақ халқының қалыптасуына көп үлесін қосты. Берідегі жазба деректерге қарағанда, Моңғолдар Қыпшақ арасына сіңіп кеткен.XIV ғасырда Қазақстанның Оңтүстік-орталық және Солтүтік-Шығыс территориясында Ақ-Орда құрылды. Ақ Орданың көп бөлігін Қыпшақтар құраған-ды.

 XV ғасырда Ақ Орда Ноғай ордасы мен Өзбек хандығына бөлініп кетті. Қазақстан территориясындағы халық Қазақ аталып кетті. Алтын Орданың ханы Өзбектің есіміне байланысты аталған Өзбек хандығына, кірген Арғын, Барақ, Дүрман, Жалайыр, Қыпшақ, Кенегес, Күшші, Маңғыт, Найман, Қаңлы, Қарлұқ, Арғын, Алшын, Қоңырат, Алаш, Тама, Қыпшақ рулары кіреді.

 XV ғасырдың 60- жылдары Керей мен Жәнібек бастаған халық «Қазақ» хандығына бірігіп, қазақ атауын қайтадан алады. XVI ғасырдың ортасында Ноғай ордасы, Көшім хандығын Карамзин қайсақтар және қазақтар деп атаған екен. Сонымен қатар қазақ хандығына Моғолстан (Жетісу және Шығыс Түркістан) да қосылды.

XVIII ғасырдың басында алғашқы рет жүздер туралы айтыла бастады. Ұлы Жүзге Дулаттар, Суан, Сары үйсін, Сіргелі, Ысты, Ошақты Шапырашты, Шанышқылы, Қаңлы, Албан, Жайлайырлар кіреді. Орта жүзге Арғындар, Қыпшақтар, Наймандар, Керейлер, Уақтар, Қоңыраттар кіреді. Кіші жүз бірнеше конфедерациялардан тұрады. Байұлы, Әлімұлы, Жетіру. Байұлыға адай, байбақты, беріш, жаппас-алтын, алаша, масқар, таздар, есентемір, серкеш, тана қызылқұрт, есік сынды рулар кіреді. Әлімұлына төртқара, қарасақал, қаракесек, кете, шөмекей, шекті рулары кіреді. Жетіру – кердері, жағалбайлы, рамадан, табын, тама, керейіт, төлеу руларынан тұрады. Осындай бөлінушілікке қарамастан кейбір рулардың аты әр жүзде кездесетінін байқаймыз. Сонымен қоса әр уақыт сайын рулардың қатары жаңа есімдерден толықтырылып отырды. Ең атақты рулар орта жүзде топтасқан. Олардың ертеден келе жатқан түркі тілді рулар екендігі мәлім.

 Қазақстан өте күрделі жағдайда қалыптасқан. Орыстың әскери бағыттағы бекіністерін қазақтардың Орал, Ешім, Есіл, Ертістегі қоныстарын кесіп өтеді. Шығыс пен батыста қалмақтар мен жоңғарлар тұр. Қазақстанға Ташкент пен Қоқандықтар да ықпал жүргізгісі келген екен. Ал Хиуаны туыс рулар басқаратындықтан Қазақстандықтардың аздап болса да бүйрегі бұратын. Бұл жерден Еділдің батысына қарай Ноғай ордасы, Орал мен Еділдің ортасында Бөкей ордасы жатыр. Қытай Ресейге өзіне тиісті емес, Жетісуды сыйға тартуы үшін Ресей Қытайға өзіне тиесілі емес Шығыс Түркістанды сыйға тартты.Қазақстаннан Көшімнің Сібір хандығы бөлінеді. Өз билеушілерін Қазақстан Қоқан мен Ташкентке отырғызады. Моғолстан өз есімінен айырылып, тек Индиядағы, Пәкістандағы, Ауғанстандағы ұлы моғолдар деген атау ғана қалады. Ал, кеңестіктер шекара бөлгенде миллиондаған қазақтар Қытайда, Сібірде, Еділ бойында Өзбекстан мен Түркіменстанда қалады. Қазақстаннан Башкирияны, Қарақалпақстанды, тәуелсіз Қоқанд мемлекетін бөледі, Есіккөл мен Нарын қырғыздарға беріледі. Қазақтардың алғашқы астанасы Орынборды Ресей иемденеді. Көп қиындықты бастан кешіп, Қазақстан қазбаларға бай, елге кедей болып қалады.

 1924 жылы қазақ халқына халықтарды үстемелеп қосып, Сырдария мен Жетісу губернияларынынң жерінен бөлшектеп қосады да, территорияның жартысын Орынбормен қоса РСФР-ға өткізеді.

120) Қазақ-Алаш

Филологтық қызығушылықпен қарасақ, қазақ-алаш атауында екеуі жиі синоним ретінде қолданылатындығын байқаймыз. Бұл таңқаларлық жәй емес, себебі қазақша алаш бірлік мағынасында, яғни ала деген бірнеше түстің бір түске айналуы. Хайдар бұл сөздің моңғол тіліндегі түсінігін алашы яғни жан алғыш мәнін келтіреді. Қалмақтар өз сұлтандарының біріне осы есімді таққан болатын. Ол екі рет Тайшы Исанға соққы беріп, жеңіске жеткен Ахмад хан еді. Қалмақтар одан қорқып Алаша деп атайды. Моңғолша алашы – өлтіргіш деген мағынаны білдерді. Қазірде моғолдар арасында оны Сұлтан Ахмад хан деп, ал басқа тайпалар Алаша хан деп атаған. Мирхоид пен Хондамир Харавидің тарихында «Алача хан», «Алаш», «Алач хан» қазақтың қалмаққа қарсы басын біріктірушісі ретінде суреттеледі. Бірақ Алач, Алаш емес. Сонымен қатар, Алач деп кек қайтарушы деген мағынаны білдіретін сөзге аударуға болады. Қазақтардың өздері ертеден Алашты бірлік деп түсінген.

121) Қазақ-Берендей,

Қазақ сөзін Карамзин Киевтің төменгі жағында, Днепр жағалауында өмір сүрген төрүктермен, берендейлермен байланыстырады. «Төрүк пен берендейлер» және казактар черкестер деп аталынды. Еске түсіріп көрейікші, Каспий мен Қара теңіз арасында өмір сүрген қозақтар, черкес қасақ атанып жүрген осетиндіктер, Төрүк пен берендейлердің бірде черкестер, бірде қазақтар деген сияқты атаулары бізді ойға салмай ма?

122) Казак-Қазақия

Н.М. Карамзин «Қазақия» сөзін X ғасырдан да бұрын көреді. Орыстың ұлы тарихшысы бұны Византия императоры VII Константин Багрянородныйдың шығармасынан табады. Бұл император 905-959 жылдарды өмір үрген. Яғни, ол бұл сөзді өзінің қайтыс болғаннан кейін емес одан бұрын қолданғаны айқын. Император Қазақияны Каспиймен Қара теңіздің аралығында деп шамалаған. Константин Багрянородныйдың айтқанындай Қазақия елін есімізге алайық» деп жазды Н.М.Карамзин. (II кітап, V-т. IV тарау, 230 б.) Мұны қазақ тарихшылары неліктен қолданбайтыны түсініксіз. Себебі, бір запорождық қазақ ғалым мәліметтерін пайдасына асырғысы келген.

Ол мынандай ертегі қиыстырды: Біздің қолымызда Запарож казактары туралы олардың 948 жылдардан-ақ өмір сүргені туралы қолжазба бар. Семен атты біреу Польшадан Бұғаға шығады. Семенның мүйізі атанатын тұрағына жүздеген адамды жиып алып, өздеріне ешкі терісінен киім тігіп, Козар деп аталады. Олар түріктерге қарсы соғыста Грек империясына болысады. Ерліктері үшін казак атанып, Днепр жағалауына Очаковқа қайтып келеді. «(II кітапта, Y т. IV т. 174 б.) Бұл уәжді запорождық ғалым айтқан. Қазақтарға қатысты мәліметке тіпті өздері аңыз да шығарып алған. Ал, шығарманың олардың тарихына түк те қатысы жоқ.

 Кейбір авторлар бұл сөз белорусь- поляктардың козак сөзінен келген деп санайды. Ал Карамзин орыс мәтіндерінде казақ сөзінің тіпті ертеректе қолданылғанын айтады. «Василий Темныйдың заманында 1444 жылғы шежірелерде Рязан козактары деп аталатын даңқты, жеңіл әскерлер жөнінде айтылатынын байқаймыз». Бұл дегеніңіз Хайдардың Қордай мен Шудан бұл сөзді көргенінен жүз жыл ертедегі дерек.

 Дауға енді Украиндықтар араласады: «Сонымен, тарих бойынша козактар 1517 жылдары тек Украинада ғана танымал болмады». Казактар сол уақытта Предислав Ланцкоронскидің басшылығымен түріктердің Аққаласына немесе Ақерманға 1200 салтаттылармен барған болатын. Казактық украиндық болсын, россиялық болсын, поляктық болсын, литвалықтарға тән болса да, тіпті атамандарына дейін ол ең алдымен түркілерден шыққан.

 Олардың атманының есімі – Сарыазман екені де белгілі. Қазақтардың ұясы ретінде саналатын Дондағы Ростов қаласында оның бейнесі атамандар портреттерінің галереясында тұр.

 Осы қаладағы университете ұйымдастырылған конференцияға келген журналист делегаттар өзен бойына саяхатқа шақырылған болатын. Ал Донның ағысы барынша қатты еді. Бізді таңқалдырғаны қазақ жеріне қатты ұқсайтын күйіп кеткен, өзеннің тақыр жағалауы, құм, топырақ шоқылар, алып ағаштар, бұның бәрінде марапаттау тақтасында тұрғандармен бір ұқсатық бар еді. Сонымен қатар тақтадағылар еңбек озаттары емес қылыштар мен қанжарлар асынған, құлақтарына сырға таққан, күнге күйіп, қоңырқай тартқан алғашқы атамандардың бейнелері болатын. «Дон қазақтарының алғашқы атаманы Сарыазман» деп жазылған жазуларға қатты таңырқандық. Бұл есімді Карамзиннен де кездестіреміз «1549 ж. Иоанға бағынатын адаммын деп, Сарыазман деген көсем бастаған адамдар Дон өзені бойында бекініс салды, одан әрі қарай да жаулап Азовты талап етті». (VIII т. 86-87 б.) . Сарыазман өзін Иван патшаға берілген деп санағанымен Иоаннның Азов жерінің патшасы саналатын сұлтанға шағымданады. 1515 жылғы келіссөздерде де Азовтық қазақтарды еске салатын деректер бар. Мәскеу Сұлтаннан козактарды тыюды, олардың солтүстік жерлерге және адамдарға тиіспеуін өтінді. (VII т. Еск. 42 б.)

 Дон өзенінің бойына қалалар салушы еркін қазақ өз есімінінің Түркияның, Россияның, Ноғайлының тарихына енгенін сезбеген де шығар».

Осындай деректерге толы еңбектің айтары мол, мағлұматтары қызықты. Көлемді еңбектің сәл ғана үзіндісін жариялаудың мақсаты- оқырманды орыс тілінде жазатын ғалым М.К.Барманқұловтың елін сүйген азамат болуымен қатар түркі халықтарын төрт тағанды мемлекет болуға, бірлікке үндеген, халықтар достығын қолдаған патриот болғанынын хабардар ету болатын.